सरकार ईबीसी आरक्षण पर धैर्य की परीक्षाएं क्यों ले रही है : तिवाड़ी
विधायकघनश्याम तिवाड़ी ने सदन में कहा कि राज्य सरकार आर्थिक आधार पर 14 प्रतिशत आरक्षण देने के मुद्दे पर समाजों के धैर्य की परीक्षाएं क्यों ले रही है। विधानसभा में जब ईबीसी विधेयक वर्ष 2015 पारित हो चुका है तो आरक्षण के लिए इतना इंतजार क्यों कराया जा रहा है। उन्होंने कहा कि संविधान में संशोधन हो और 9वीं अनुसूची में ईबीसी एसबीसी दर्ज कराए जाएं। ऐसा करके ही सरकार अपनी मंशा पूरी तरह से लागू कर पाएगी।
पालतू को हमेशा सरकारें संगठन अपने पास रखती है...
ईबीसीआरक्षण मुद्दे पर घनश्याम तिवाड़ी ने कहा कि सरकारें संगठन हमेशा कुछ पालतू लोगों को खुद के पास रखती है। इसके बाद उन्होंने हिरणों का एक उदाहरण भी दिया। इस पर संसदीय कार्यमंत्री राजेंद्र राठौड़ ने आपत्ति दर्ज कराते हुए कहा कि क्या आप ये कहना चाहते हैं कि सरकार जिनसे वार्ता कर रही है, वे पालतू लोग हंै। इस तिवाड़ी ने कहा कि मुझे नहीं पता कि सरकारें किनसे वार्ता कर रही हंै। आप ही से ये बात पता चली है। तिवाड़ी ने कहा कि मैं स्पष्ट करना चाहता हूं कि मैंने सदन में किसी को पालतू या जानवर नहीं कहा है, मैं सिर्फ उदाहरण दे रहा हूं। उन्होंने एक उदाहरण देकर कहा कि तालछापर में हिरणों को पकड़ने के लिए एक गड्ढा खोदा जाता है। उसके ऊपर घास बिछाई जाती है।
कुछ पालतू हिरणों को ये पता रहता है कि घास वाली जगह के पास से गुजरना नहीं है। फिर पालतू हिरण अन्य जंगली हिरणों को दोडाते हुए लाते है और खुद तो घास के पास से गुजरते है और जंगली गड्ढे में गिर जाते है।
hin_Deva hin_Deva hin_Deva hin_Deva hin_Deva